Решение на Съда (четвърти състав) от 20 юни 2013 г. — Cañas/Комисия
(Дело C‑269/12 P)
„Обжалване — Конкуренция — Антидопингови правила — Оставяне без разглеждане на жалба до Комисията — Понятие за правен интерес — Запазване на този интерес след преустановяване на професионалната дейност“
1.                     Обжалване — Правен интерес — Условие — Жалба, която може да донесе полза на страната, която я е подала — Решение на Комисията да остави без разглеждане жалба относно нарушение на правилата за конкуренция, произтичащо от антидопингова уредба — Тенисист, който вече не е професионален състезател — Отпадане на правния интерес — Възникнал и съществуващ интерес, въз основа на който може да се предяви евентуален иск за отговорност — Липса (член 256 ДФЕС; член 56, параграф 2 от Статута на Съда) (вж. точки 15—18)
2.                     Обжалване — Основания — Обикновено повторение на основанията и доводите, изложени пред Общия съд — Липса на установяване на твърдяната грешка при прилагане на правото — Недопустимост (член 256 ДФЕС; член 56 и член 58, параграф 1 от Статута на Съда; член 168, параграф 1, буква г) и член 169 от Процедурния правилник на Съда) (вж. точки 22—25)
Предмет
Жалба срещу Определение на Общия съд (трети състав) от 26 март 2012 г. по дело Cañas/Комисия (T‑508/09), с което Общият съд отхвърля искане за отмяна на Решение C (2009) 7809 на Комисията от 12 октомври 2009 година по преписка COMP/39471 за отхвърляне поради липса на достатъчен интерес за Общността на жалба за твърдяно нарушение на членове 81 ЕО и 82 ЕО от страна на Световната антидопингова агенция, ATP Tour Inc. и Fondation Conseil international de l'arbitrage en matière de sport (CIAS) — Конкуренция — Антидопингови правила — Грешки при прилагане на правото при тълкуване на понятието за правен интерес — Отпадане на правния интерес в хода на производството
Диспозитив
1)
Отхвърля жалбата.
2)
Осъжда г‑н Guillermo Cañas да заплати съдебните разноски.
3)
Световната антидопингова агенция понася направените от нея съдебни разноски.